หากจะหาอะไรรองท้องแบบเร่งด่วน จ่ายเงินปุ๊บได้ของปั๊บฉบับ fast food ก็ต้องมี KFC ติดโผกับเค้าแน่นอน สาขานี้ตั้งอยู่ชั้น B (ชั้นใต้ดิน) ห้างฟิวเจอร์ พาร์ค รังสิต ตรงข้ามกับร้าน Mos Burger

มื้อนี้สั่ง Chizza มา 1 ชิ้น ราคา 39 บาท ขนาดชิ้นก็ไม่ใหญ่เท่าไหร่ และหน้าชีสด้านบนก็ไม่ได้เต็มๆชิ้น ทำให้รู้สึกว่าราคาไม่ค่อยคุ้มค่ากับอาหารที่จ่ายไป รสชาติก็...ธรรมดามากๆ ไม่ได้รู้สึกถึงการผสมผสานระหว่างไก่ทอดและรสพิซซ่าใดๆ ผิดหวังค่ะ กินไก่กรอบฮอตแอนด์สไปซี่จะถูกใจมากกว่า อีกอย่างที่ซื้อมาก็คือทาร์ตไข่มา 2 ชิ้น รู้สึกจะคาวไปนิด มันไปหน่อย รสชาติก็พอทานได้ ไม่ได้อร่อยมาก สงสัยเราอาจจะไม่เหมาะกับอาหารประเภทนี้แล้ว จ่ายราคาถูกหรือแพง แต่อร่อย ยินดีจะจ่าย แต่ถ้าถูกแล้วไม่อร่อยนี่รู้สึกเปลืองเงินมากค่ะ